Det er en blæsende og hvid onsdag, som nordjyderne går i møde. Ifølge TV2 Vejrets Sebastian Pelt begynder dagen meget blæsende med middelvind af hård kuling i særligt den nordlige del af regionen. Derfor vil temperaturerne føles noget køligere, end de nødvendigvis er. Temperaturerne i Nordjylland ligger onsdag morgen lige over frysepunktet på cirka 1 grad i Stenhøj til 1,7 grader i Aalborg, men med vinden i betragtning vil det føles som mellem 5 til 7 graders frost. Dagen begynder derimod tørt, men hen ad eftermiddagen rammer nedbøren, og det meste af den nedbør vil være hvid formentligt som tøsne og slud. I løbet af dagen aftager vinden en smule, men der ligger stadig sne efter sidste uges snestorm, og der er stadig flere glatte veje. TV2 Vejret opfordrer nordjyderne til at være opmærksomme, når de bevæger sig udenfor. TV2 Vejret kommer med dagens vejrudsigt:

Opsummering:
Temperaturerne vil ligge lige over frysepunktet i Nordjylland onsdag, men det vil føles væsentligt køligere.